મંત્રીશ્રી પરબતભાઇ પટેલે કહ્યું કે વર્ષો પહેલાં ગુજરાતના પનોતા પુત્ર સરદાર વલ્લભભાઇ પટેલે સેંકડો રજવાડાઓને એક કરીને અખંડ ભારતનું નિર્માણ કર્યુ હતું. આજે ગુજરાતના બીજા એક પનોતા પુત્ર અને આપણા લોકલાડીલા વડાપ્રધાનશ્રી નરેન્દ્રભાઇ મોદીએ એક ભારત શ્રેષ્ઠક ભારતના નિર્માણ માટે કમરકસીને ભારતને આંતરરાષ્ટ્રી્ય ફલક પર વધુ દૈદીપ્ય માન બનાવ્યું છે. તેમણે કહ્યું કે આઝાદીના સાત-સાત દાયકા પછી પણ દેશના વિકાસમાં અવરોધરૂપ પાયાના પ્રશ્નો સામે આપણે લડી રહ્યા છીએ. આપણું ભારત સ્વાવલંબી, સુખી અને સમૃધ્ધ બને તેમજ છેવાડાના માનવી સુધી વિકાસના ફળ પહોંચાડવા માટે આપણને શ્રી નરેન્દ્રભાઇ મોદીના સ્વરૂપમાં સક્ષમ અને દીર્ઘદ્રષ્ટીપૂર્ણ નેતૃત્વ સાંપડ્યું છે. તેમણે જણાવ્યું કે દેશ ખુબ ઝડપથી વિકાસની દિશામાં આગળ વધી રહ્યો છે. સાઉથ એશિયા ઇકોનોમિક ફોકસ રિપોર્ટમાં વિશ્વ બેંકે નોંધ્યું છે કે ભારતની અર્થ વ્યવસ્થા દુનિયામાં સૌથી ઝડપથી સુધરી રહેલી અર્થવ્યવસ્થા છે.